**Lovpligtig redegørelse for god fondsledelse, jf. årsregnskabslovens § 77 a**

**Politiken-Fonden**

|  |
| --- |
| **Bemærk!**  Redegørelsen udgør en bestanddel af ledelsesberetningen i fondens årsrapport med følgende regnskabsperiode:   1. **januar – 31. december 2023** |

**Anbefalinger for god Fondsledelse**

Fonden er omfattet af Anbefalingerne for god Fondsledelse, som er tilgængelige på Komitéen for god Fondsledelses hjemmeside [www.godfondsledelse.dk](http://www.godfondsledelse.dk).

| **Anbefaling** | **Fonden følger** | **Fonden forklarer** |
| --- | --- | --- |
| **1. Åbenhed og kommunikation** | | |
| 1.1. Det **anbefales**, at bestyrelsen vedtager retningslinjer for ekstern kommunikation, herunder hvem, der kan, og skal udtale sig til offentligheden på den erhvervsdrivende fonds vegne, og om hvilke forhold. Retningslinjerne skal imødekomme behovet for åbenhed og interessenternes behov og mulighed for at opnå relevant opdateret information om fondens forhold. | Fonden har en åben og transparent kommunikationspolitik. Bestyrelsesformanden varetager kommunikation til myndigheder og presse i spørgsmål vedrørende fondens forhold. I bestyrelsesformandens fravær varetages kommunikationen af næstformanden eller to bestyrelsesmedlemmer, som udpeges for et år ad gangen på fondens årsmøde.  Konkrete spørgsmål vedrørende formål, som fonden støtter, besvares af fondens sekretær. |  |
| **2. Bestyrelsens opgaver og ansvar** | | |
| 2.1 Overordnede opgaver og ansvar | | |
| 2.1.1 Det **anbefales**, at bestyrelsen med henblik på at sikre den erhvervsdrivende fonds virke i overensstemmelse med fondens formål og interesser mindst en gang årligt tager stilling til fondens overordnede strategi og uddelingspolitik med udgangspunkt i vedtægten. | I årsmødets dagsorden – forretningsordenen – indgår som fast dagsordenspunkt: Drøftelse af fondens strategi. |  |
| 2.2 Formanden og næstformanden for bestyrelsen | | |
| 2.2.1 Det **anbefales**, at bestyrelsesformanden organiserer, indkalder og leder bestyrelsesmøderne med henblik på at sikre et effektivt bestyrelsesarbejde og skabe de bedst mulige forudsætninger for bestyrelsesmedlemmernes arbejde enkeltvis og samlet. | Bestyrelsens forretningsorden indeholder bestemmelser om afholdelse af bestyrelsesmøder og fastlæggelse af årlig mødeplan. |  |
| 2.2.2 Det **anbefales**, at hvis bestyrelsen – ud over formandshvervet – undtagelsesvis anmoder bestyrelsesformanden om at udføre særlige driftsopgaver for den erhvervsdrivende fond, bør der foreligge en bestyrelsesbeslutning, der sikrer, at bestyrelsen bevarer den uafhængige overordnede ledelse og kontrolfunktion. Der bør sikres en forsvarlig arbejdsdeling mellem formanden, næstformanden, den øvrige bestyrelse og en eventuel direktion. | Bestemmelse om bestyrelsesbeslutning om særlige driftsopgaver for formanden indgår i forretningsordenen. |  |
| 2.3 Bestyrelsens sammensætning og organisering | | |
| 2.3.1 Det **anbefales**, at bestyrelsen løbende vurderer og fastlægger, hvilke kompetencer bestyrelsen skal råde over for bedst muligt at kunne udføre de opgaver, der påhviler bestyrelsen. | Fondens fundats bestemmer at: ”Mindst et af bestyrelsens medlemmer skal bestride eller have bestridt et offentligt embede”.  Herudover drøfter bestyrelsen i forbindelse med udskiftning af bestyrelsesmedlemmer, hvilke kompetencer, der er behov for. |  |
| 2.3.2 Det **anbefales**, at bestyrelsen med respekt af en eventuel udpegningsret i vedtægten sikrer en struktureret, grundig og gennemskuelig proces for udvælgelse og indstilling af kandidater til bestyrelsen. | Proceduren for udpegning af bestyrelsesmedlemmer er fastlagt i fondens fundats §§ 6 og 7 og uddybet i forretningsordenen. |  |
| 2.3.3 Det **anbefales**, at bestyrelsesmedlemmer udpeges på baggrund af deres personlige egenskaber og kompetencer under hensyn til bestyrelsens samlede kompetencer, samt at der ved sammensætning og indstilling af nye bestyrelsesmedlemmer tages hensyn til behovet for fornyelse – sammenholdt med behovet for kontinuitet – og til behovet for mangfoldighed i relation til bl.a. erhvervs- og uddelingserfaring, alder og køn. | Fondens fundats bestemmer at: ”Mindst et af bestyrelsens medlemmer skal bestride eller have bestridt et offentligt embede”.  Herudover drøfter bestyrelsen i forbindelse med udskiftning af bestyrelsesmedlemmer, hvilke kompetencer, der er behov for, herunder behovet for kontinuitet og diversitet. |  |
| 2.3.4 Det **anbefales**, at der årligt i ledelsesberetningen, og på den erhvervsdrivende fonds eventuelle hjemmeside, redegøres for sammensætningen af bestyrelsen, herunder for mangfoldighed, samt at der gives følgende oplysninger om hvert af bestyrelsens medlemmer:   * den pågældendes navn og stilling, * den pågældendes alder og køn, * dato for indtræden i bestyrelsen, hvorvidt genvalg af medlemmet har fundet sted, og udløb af den aktuelle valgperiode, * medlemmets eventuelle særlige kompetencer, * den pågældendes øvrige ledelseshverv, herunder poster i direktioner, bestyrelser og tilsynsråd, inklusive ledelsesudvalg, i danske og udenlandske fonde, virksomheder, institutioner samt krævende organisationsopgaver, * hvilke medlemmer, der er udpeget af myndigheder/tilskudsyder m.v., og * om medlemmet anses for uafhængigt. | I fondens årsrapport anføres medlemmerne af fondsbestyrelsen med navn, honorar fra Politiken-Fonden og evt. honorarer fra andre virksomheder i koncernen.  .  På fondens hjemmesider anføres bestyrelsesmedlemmerne med navn, stilling, alder og køn samt oplysninger om de respektive medlemmers indtræden og evt. genvalg.  Ligeledes anføres oplysninger om særlige kompetencer, øvrige ledelseshverv og medlemmets uafhængighed.  Der er ingen bestyrelsesmedlemmer udpeget af myndigheder eller andre eksterne organisationer o.lign. |  |
| 2.3.5 Det **anbefales**, at flertallet af bestyrelsesmedlemmerne i den erhvervsdrivende fond ikke samtidig er medlemmer af bestyrelsen eller direktionen i fondens dattervirksomhed(-er), medmindre der er tale om et helejet egentligt holdingselskab. |  | Fondens bestyrelse er også bestyrelse i A/S Politiken Holding, hvor fonden ejer en væsentlig majoritet.  Aktiviteterne i A/S Politiken Holding er alene besiddelse af 50% af aktiekapitalen i JP/Politikens Hus A/S samt pleje af selskabets likvide midler.  I betragtning af at aktiviteterne alene er holding-aktiviteter og at fonden - med undtagelse af medarbejderrepræsentanterne - ikke er repræsenteret i driftsselskabet JP/Politikens Hus A/S, er det Politiken-Fondens opfattelse, at der trods sammenfald mellem bestyrelserne i Politiken-Fonden og A/S Politiken Holding er sikret den nødvendige afstand til driftsselskabet. |
| 2.4 Uafhængighed | | |
| 2.4.1 Det **anbefales**, at en passende del af bestyrelsens medlemmer er uafhængige.  Består bestyrelsen (eksklusiv medarbejdervalgte medlemmer) af op til fire medlemmer, bør mindst ét medlem være uafhængigt. Består bestyrelsen af mellem fem til otte medlemmer, bør mindst to medlemmer være uafhængige. Består bestyrelsen af ni til elleve medlemmer, bør mindst tre medlemmer være uafhængige og så fremdeles.  Et bestyrelsesmedlem anses i denne sammenhæng ikke for uafhængig, hvis den pågældende:   * er, eller inden for de seneste tre år har været, medlem af direktionen eller ledende medarbejder i fonden eller en væsentlig dattervirksomhed eller associeret virksomhed til fonden, * inden for de seneste fem år har modtaget større vederlag, herunder uddelinger eller andre ydelser, fra fonden/koncernen eller en dattervirksomhed eller associeret virksomhed til fonden i anden egenskab end som medlem af fondens bestyrelse eller direktion, * inden for det seneste år har haft en væsentlig forretningsrelation (f.eks. personlig eller indirekte som partner eller ansat, aktionær, kunde, leverandør eller ledelsesmedlem i selskaber med tilsvarende forbindelse) med fonden/koncernen eller en dattervirksomhed eller associeret virksomhed til fonden, * er, eller inden for de seneste tre år har været, ansat eller partner hos ekstern revisor, * har været medlem af fondens bestyrelse eller direktion i mere end 12 år, * er i nær familie med eller på anden måde står personer, som ikke betragtes som uafhængige, særligt nær, * er stifter eller væsentlig gavegiver, hvis fonden har til formål at yde støtte til disses familie eller andre, som står disse særligt nær, eller * er ledelsesmedlem i en organisation, en anden fond eller lignende, der modtager eller gentagne gange inden for de seneste fem år har modtaget væsentlige donationer fra fonden. | Ved udpegning af nye medlemmer til bestyrelsen påses at mindst en tredjedel af bestyrelsens medlemmer er uafhængige.  50% af bestyrelsens medlemmer er pt. uafhængige. |  |
| 2.5 Udpegningsperiode | | |
| 2.5.1 Det **anbefales**, at bestyrelsens medlemmer som minimum udpeges for en periode på to år, og maksimalt for en periode på fire år. | Vedtægternes § 6 stk. 6 anfører, at et bestyrelsesmedlem udpeges for en periode på fire år med mulighed for genudpegning, idet genudpegning ikke kan ske, hvis genudpegningen konflikter med uafhængighedsbestemmelsen. |  |
| 2.5.2 Det **anbefales**, at der for medlemmerne af bestyrelsen fastsættes en aldersgrænse, som offentliggøres i ledelsesberetningen eller på fondens hjemmeside. | Vedtægternes § 6 stk. 7 anfører, at et bestyrelsesmedlem skal fratræde senest på fondens årsmøde i det kalenderår vedkommende fylder 80 år. For at bevare kontinuiteten i bestyrelsen skal højst to medlemmer af den siddende bestyrelse fratræde per år. |  |
| 2.6 Evaluering af arbejdet i bestyrelsen og i direktionen | | |
| 2.6.1 Det **anbefales**, at bestyrelsen fastlægger en evalueringsprocedure, hvor bestyrelsen, formanden og de individuelle medlemmers bidrag og resultater årligt evalueres, og at resultatet drøftes i bestyrelsen. | Evaluering af bestyrelsens arbejde (bidrag og resultater) er fast punkt på dagsordenen for fondens årsmøde. |  |
| 2.6.2 Det **anbefales**, at bestyrelsen én gang årligt evaluerer en eventuel direktions og/eller administrators arbejde og resultater efter forud fastsatte klare kriterier. | Der er ikke ansat direktør eller administrator i fonden. |  |
| **3. Ledelsens vederlag** | | |
| 3.1.1 Det **anbefales**, at medlemmer af bestyrelsen i erhvervsdrivende fonde aflønnes med et fast vederlag, samt at medlemmer af en eventuel direktion aflønnes med et fast vederlag, eventuelt kombineret med bonus, der ikke bør være afhængig af regnskabsmæssige resultater. Vederlaget bør afspejle det arbejde og ansvar, der følger af hvervet. | Medlemmer af Politiken-Fondens bestyrelse modtager fast vederlag og ikke ydelser herudover. |  |
| 3.1.2 Det **anbefales**, at der i årsregnskabet gives oplysning om det samlede vederlag, hvert medlem af bestyrelsen og en eventuel direktion modtager fra den erhvervsdrivende fond og fra andre virksomheder i koncernen. Endvidere bør der oplyses om eventuelle andre vederlag som bestyrelsesmedlemmer, bortset fra medarbejderrepræsentanter i bestyrelsen, modtager for varetagelsen af opgaver for fonden, dattervirksomheder af fonden eller tilknyttede virksomheder til fonden. | I fondens årsrapport og -regnskab oplyses honorarstørrelse for formand, evt. næstformand og menige medlemmer samt evt. honorarer fra andre virksomheder i koncernen. |  |